《过闵川程义士祠遗址》
元代·赵汸

义士名犹在，方基祠不存。人心俱感惠，帝泽已推恩。

古木烟霞杂，遗编姓字尊。信知开府后，奕世有云孙。

作者简介：（1319—1369）元明间徽州府休宁人，字子常。九江黄泽弟子，得六十四卦大义及《春秋》之学。后复从临川虞集游，获闻吴澄之学。晚年隐居东山，读书著述。洪武二年，与赵埙等被征修《元史》，书成，辞归，旋卒。学者称东山先生。有《春秋集传》、《东山存稿》、《左氏补注》等。